open-index/open-wikipedia-markdown huggingface dataset:
Hermann Lange

**Hermann Lange** (16. aprill 1912 Leer – 10. november 1943 Hamburg) oli saksa katoliku preester ja märter, kes hukati Natsi-Saksa režiimi poolt Hamburgi vanglas pea maharaiumise teel. Ta oli üks neljast Lübecki märtrist. Lange kuulutati 2011. aastal paavst Benedictus XVI poolt õndsaks.

## Elulugu
Hermann Lange sündis 1912. aastal Leeris navigatsiooniõpetaja peres. Noorusest saati avaldas talle mõju tema samanimeline onu, kes oli Osnabrücki katedraali dekaan. Gümnaasiumis õppides liitus Lange katoliikliku õpilasliikumisega Neudeutschland. Pärast gümnaasiumi lõpetamist õppis ta Berliini ülikoolis Romano Guardini käe all.

1938. aasta 17. detsembril pühitseti Lange preestriks. Ta teenis koos Eduard Mülleri ja Johannes Prassekiga vikaarina Lübecki Jeesuse Pühima Südame kirikus. Preestrina keskendus ta peamiselt noorte juhendamisele.

Lange oli natsipartei suhtes kriitiline. Koos teiste preestritega levitas ta Münsteri piiskop Clemens August von Galeni natsivastaseid jutlusi. Pihtimusi kuulates seletas Lange tihti noortele sõduritele, et Natsi-Saksamaa eest sõdimine läheb usu ning moraalide vastu. Lange arreteeriti 15. juunil 1942 Gestapo poolt, lisaks temale võeti vangi ka Müller, Prassek ja kohalik luteri pastor Karl Friedrich Stellbrink. Neid süüdistati riigireetmises. Lange avaldas oma kirjades arvamust, et nii luteri kui ka katoliku kiriku hilised kannatused on mõlemad üksteisele lähemale toonud.

Lübecki vanglas pakkus ta teistele katoliiklastele igal hommikul salaja armulauda, mille leiva ja veini korrapidaja pesukorvi peidetuna tõi. Gestapo ametnikud lubasid Langele Uue Testamendi, mis talle palju lohutust andis. Enne hukkamist viidi vangid üle Hamburgi vanglasse.

Lange lootis, et talle antakse armu ning kui vanglakaplan Behnen talle 10. novembril 1943 kell 13 teatas, et ta viie tunni pärast hukatakse, tuli see talle üllatusena. Hiljem Lange rahunes ning kirjutas oma lähedastele mõned kirjad. Enne kella 18 riietasid valvurid Lange lahti ning sidusid tal käed selja taha. Vanglakaplan ulatas talle risti, mida Lange suudles. Pärast seda palus ta enda kongist neitsi Maarja ja Jeesuslapse pilti, mille ees ta palvetas. Seejärel juhatati ta giljotiini ette. Hukkamise viis läbi Friedrich Hehr. Lange viimased sõnad olid:

Lange surnukeha kremeeriti. Tema urn maeti algselt Leeri, kuid hiljem paigutati Lübeckisse Jeesuse Pühima Südame kirikusse.

## Viited


## Kirjandus
* Schäfer, Josef. ''Wo seine Zeugen sterben ist sein Reich. Briefe der enthaupteten Lübecker Geistlichen und Berichte von Augenzeugen''. Hamburg. 1946.
Kooker

**Kooker** on kohvikukett Tallinnas.

Kookeri asutajad on Tiina Sokolova ja Edith Mihkelson, kes said minipannkookide Eesti turule toomiseks inspiratsiooni poffertjes’est ehk Hollandi minipannkookidest.

### Ajalugu
Kohvikukett alustas tegevust nime all Minipannkoogid ja esimene kohvik avati 2018. aastal ajaloolise Tallinna Raekoja hoone lääneküljel. 2020. aastal nimetati kohvikukett ümber Kookeriks ning avati Kadaka Kooker, 2021. aastal avati kohvik Kadriorus Miiamilla Lastemuuseumis ning 2022. aastal Balti Jaama Turu toidutänaval.

Ajutise asukohana on Kookeri toiduauto minipannkooke pakkunud Tallinna loomaaias, jõuluturgudel Iglupargis, vanalinnas ja Rotermannis ning erinevates uisuparkides: Lasnamäe, Jeti Jäähallis, Mustamäe ja Nõmme.

Kookeri kohvikud ja kaubamärk kuuluvad osaühingule Mest, mis on Eesti Kaubandus-Tööstuskoja liige.

### Tunnustus
* Gaselli TOP 2023 ja 2024 (Ajaleht Äripäev)
* White Guide Recommended 2023
* Parim pererestoran 2021, (Wolt)
* Parim pererestoran 2022 (Wolt)
* Parim pererestoran 2023 (Wolt)
* Varajane lind auhind 2021(Bolt)
* Varajane lind 2022 (Bolt)
* Bolt Kohalike lemmik auhind 2020

## Viited

## Välislingid
* Koduleht
* "Ettevõtjad küpsetasid pannkookidega miljoni" Äripäev, 17. september 2023
AGF Fodbold

**AGF Fodbold** (taanikeelse täisnimega *Aarhus Gymnastikforening af 1880*, lühemalt *Aarhus GF*; ka AGF) on Taanis Aarhus linnas tegutsev jalgpalliklubi.

Klubi asutati 26. september 1880.

Jalgpallis on klubi tulnud Taani meistriks viiel korral: 1955, 1956, 1957, 1960, 1986. Samuti on klubi üheksal korral võitnud Taani karika jalgpallis: 1955, 1957, 1960, 1961, 1965, 1987, 1988, 1992, 1996.

2022. aasta detsembris avaldati projekt AGF uue staadioni ehitamiseks. Staadion valmib aastal 2026. Aastatel 2025–2026 mängib klubi ajutisel staadionil.

2022. aastast on klubi peatreener Uwe Rösler.
## Viited

## Välislingid
* Klub koduleht
Hanoi metroo

**Hanoi metroo** (vietnami keeles *Đường sắt đô thị Hà Nội*) on metroo Hanois Vietnamis. Novembris 2021 avati esimene Hanoi metroo liin (2A) ning seega on Hanois riigi esimene metroo. Hanoi metroo kuulub riigiettevõttele Vietnami Raudtee.

Hanoi metroo on osaliselt maa all ning osaliselt maa peal, 2022. aasta lõpuks pidi valmima Liin 3, kuid selle valmimistähtaega pikendati 2025. aastani ja eelarvet suurendati 1,9 triljoni dongi (u 69 miljoni euro) võrra. Võimud kavatsevad kokku avada 8 liini kogupikusega 318 kilomeetrit ning teenindada päevas 200 000 reisijat. Avamise ajal kasutas Hanoi metrood päevas 12 000 inimest.

## Vaata ka
* Vietnami transport
* Hồ Chí Minhi metroo

## Viited

## Välislingid
*
Valdo Reimann

**Valdo Reimann** (sündinud 14. jaanuaril 1959 Tartus) on eesti luterlik vaimulik, aastatel 2015–2024 Tapa Jakobi koguduse õpetaja.

Ta lõpetas 1977 Tartu 3. Keskkooli ja 2001 EELK Usuteaduste Instituudi. 

Reimann konfirmeeriti aastal 1977 EELK Tartu Peetri koguduses ja ordineeriti diakoniks aastal 1992, õpetaja õigused anti talle aastal 2001. 

Esimesed 10 aastat (1977–1987) töötas Reimann lukksepana. Järgmise kümne aasta jooksul (1982–1992) oli ta EELK Tartu Peetri koguduse vöörmünder. 

Enam kui 30 aasta jooksul on ta vaimulikuna teeninud järgmiseid kogudusi: 
*Rõuge kogudus 1992–2003, 
*Jõgeva kogudus 2003–2015. 

Aastast 2015 on ta olnud Tapa Jakobi koguduse õpetaja ning alates 2020. aastast Järva-Madise koguduse hooldajaõpetaja. 2. juulil 2024 otsustas EELK Konsistoorium, et Valdo Reimann arvatakse emerituuri alates 1. novembrist 2024.

Reimann on olnud EELK Kirikukogu liige aastatel 1993–1997, 2001–2003 ja 2018–2021. 

## Tunnustus
* EELK aukiri 2016 
* EELK Teeneteristi III järk 2022.
Janusz Krugły

**Janusz Zbigniew Krugły** (4. juuli 1942 – 4. märts 2024) oli Poola sõjaväelane (kolonel)https://archiwum-wszwwarszawa.wp.mil.pl/pl/52_197.html.

Alates 2010. aastast oli ta Kaitseliidu Lääne maleva toetajaliige.

## Välislingid
*In memoriam Janusz Krugly https://archiwum-wszwwarszawa.wp.mil.pl/pl/52_197.html
João Gomes

**João Victor Gomes da Silva** (sündinud 12. veebruaril 2001 Rio de Janeiros) on Brasiilia jalgpallur, kes mängib keskpoolkaitsjana Inglismaa Premier League'i klubis Wolverhampton Wanderers ja Brasiilia jalgpallikoondises.

Ta alustas klubikarjääri kodulinnaklubis Flamengo, mille noortesüsteemiga liitus ta 2009. aastal. Klubi põhimeeskonnas debüteeris ta Brasiilia kõrgliigas 1. novembril 2020 mängus São Paulo vastu. Samal hooajal tuli ta Flamengoga ka Brasiilia meistriks. 2022. aastal võitis ta Flamengoga Lõuna-Ameerika klubide meistrisarja Copa Libertadorese. 2022. aastal valiti Gomes Brasiilia kõrgliiga hooaja sümboolsesse koosseisu.

2023. aastat jaanuaris sõlmis ta lepingu Wolverhampton Wanderersiga. Inglismaa kõrgliigas debüteeris Gomes sama aasta 11. veebruaril mängus Southamptoni vastu ja lõi selles mängus ka Wolverhamptoni 2:1 võiduvärava (Gomes sekkus mängu 70. minutil Matheus Nunese asemele). 17. veebruaril 2024 lõi ta kaks väravat Inglismaa kõrgliiga mängus Tottenham Hotspuri vastu.

Brasiilia jalgpallikoondises tegi Gomes debüüdi 23. märtsil 2024 sõprusmängus Inglismaa vastu.

## Saavutused
;Flamengo
*Copa Libertadores: 2022
*Campeonato Brasileiro Série A: 2020
*Copa do Brasil: 2022
*Supercopa do Brasil: 2021
*Campeonato Carioca: 2021

## Viited

## Välislingid
* Profiil Wolverhampton Wanderers F.C. kodulehel
Heinrich Ludwig Valentin von Bock

**Heinrich Ludwig Valentin von Bock** (8. oktoober 1831 – 22. märts 1911) oli Bockide aadlisuguvõsast pärit Liivimaa maaomanik ja kreisisaadik. Ta oli Enge ja Kaubi mõisnik.

## Elulugu
Heinrich Ludwig Valentin von Bock sündis 1831. aastal Laiuse lossis Reinhold Ludwig ja Emilie von Bocki (sünninimega von Rosen) peres. 1858. aasta 30. mail abiellus Heinrich Ludwig Valentin Theophane Rathlefiga. Abielust sündis neli last.

1857. aastal päris ta oma sugulaselt Kaubi mõisa. Kohalikud talupojad tundsid teda helgekäelise mõisnikuna. 1861. aastal sai Bockist kihelkonnakohtunik. 1872–1873 oli ta Pärnu-Viljandi Põllumajandusseltsi esimees. 

Heinrich Ludwig Valentin von Bock suri 20. märtsil 1911.  Ta on maetud Halliste surnuaeda.

## Viited


## Kirjandus
* Stryk, Leonhard von. *Beiträge zur Geschichte der Rittergüter Livlands*. Kd. 1. Tartu. 1877.
* Transehe-Roseneck, Astaf von. *Genealogisches Handbuch der livländischen Ritterschaft*. Kd. 1. Görlitz. 1929.
Jim Steinman

**James Richard Steinman** (1. november 1947 Hewlett, New Yorgi osariik – 19. aprill 2021 Danbury, Connecticut) oli USA helilooja ja muusikaprodutsent.

Steinman oli tuntud ooperlike seadete poolest. Suurima tuntuse saavutas ta laulja Meat Loafiga, kellega koos loodi albumid "Bat Out of Hell" (1977; üks ajaloo suurima läbimüügiga albumeid) ja "Bat Out of Hell II: Back into Hell" (1993). Lisaks produtseeris ta mitu Bonnie Tyleri albumit. Steinmani tuntumad produtseeritud või kirjutatud singlid olid Tyleri "Total Eclipse of the Heart" (1983), Air Supply "Making Love Out of Nothing at All" (1983), Meat Loafi "I'd Do Anything for Love (But I Won't Do That)" (1993), The Sisters of Mercy "This Corrosion" (1987) ja "More" (1990), Celine Dioni "It's All Coming Back to Me Now" (1996) ning Boyzone'i "No Matter What" (1998). Steinmani ainus sooloalbum "Bad for Good" ilmus 1981. aastal. Steinman oli Dioni Grammy auhinnaga pärjatud 1996. aasta stuudioalbumi "Falling into You" üks produtsente.

Roman Polański filmi "Kartmatud vampiiritapjad" põhjal lõi Steinman 1997. aastal muusikali "Vampiiride tants" ("Tanz der Vampire"; Eestis etendati 2000. aastal Tallinna Linnahallis). "Bat Out of Helli" albumitriloogia põhjal valmis 2017. aastal muusikal, mille kõik laulud kirjutas Steinman. Lisaks töötas ta ka Andrew Lloyd Webberi muusikali "Whistle Down the Wind" (1996) kallal.
Ajdos Sadõkov

**Ajdos Sadõkov** (kasahhi keeles Айдос Садықов; 6. detsember 1968 – 2. juuli 2024) oli Kasahstani ajakirjanik ja opositsiooniaktivist. 

Sadõkov oli kriitiline Kasahstani endise presidendi Nursultan Nazarbajevi ja tolle järglase Kasõm-Žomart Tokajevi suhtes, keda on ta nimetanud Venemaa marionetiks. 2014. aastal kolis ta koos perega Kasahstanist Ukrainasse, kus jätkas opositsioonilist tegevust Kasahstani võimude vastu. Koos abikaasa Natalija Sadõkovaga haldas ta Youtube'i kanalit BÄSE. 

18. juunil 2024 tulistati Sadõkovit Kiievis ja pärast 13 päevast koomas viibimist ta suri. Sadõkovi abikaasa väitel oli tapjaks palgamõrvar ja ta pidas oma abikaasa surma eest vastutavaks Tokajevit.

## Viited
Antipolis

**"Antipolis"** on 2023. aasta augustis esilinastunud Eesti animafilm.

## Filmi sisu
Mõned inimesed arvavad, et maailm on lame, mõned jällegi usuvad, et maakera õõnsas sisemuses, maakoore siseküljel, on tsiviliseeritud elu. Antipolise elanike gravitatsiooniline orienteeritus on ümberpööratud ehk nad kõnnivad maa siseküljel ning ka sündmused leiavad aset maakera sisemuses asuvas maailmas. Erinevalt meie tsivilisatsiooni hästi informeeritud elanikest ei aima Antipolise asukad, et nad elavad hiidkera sisemuses. Sellest teada saamine mõjub kainestava šokina.

Antipolis on lage kõrbeasula, kus paikvad vaateratas, tsirkus, kaevandus ja töökoda. Asunikud kaevandavad taastumatut sinist substantsi, millega saab edasi lükata paratamatut katastroofi, uinutades maa sees pesitsevat koletist ehk teiste sõnadega kliimakatastroofi (või sõda või majanduskriisi või mida iganes), mis inimühiskonna ja maailma lõpuks hävitada võib.

Filmi teostuse toetajad olid Eesti Kultuurkapital ja Eesti Filmi Instituut.

## Festivalid, osalemine, auhinnad
* Nominatsioon, EFTA – Eesti filmi- ja teleauhind 2024; animafilmi kategooria
* Auhind, Contryside Animafest Cypros (Küpros) 2023; SPECIAL MENTION
* Auhind, ALTER-NATIVE International Short Film Festival Targu Mures (Rumeenia) 2023;  THE PRIZE of THE MINISTRY of CULTURE 
* Auhind, PRIMANIMA World Festival of First Animations Budarös (Ungari) 2023; SPECIAL MENTION for the best story
* Auhind, Tirana International Film Festival (Albaania) 2023; BESTANIMATION SHORT FILM
* Auhind, Absurd Film Festival Cinisello Balsamo (Itaalia) 2023; HONORABLE MENTION
* Osalemine, PÖFF Shorts (Tallinn) 2023
* Osalemine, 11 rahvusvahelisel filmifestivalil 2023. aastal
* Auhind, 19. Athens Animafest Greece, SPECIAL JURY MENTION, 2024
* Auhind, 7. Reale Film Festival–BiMonthly Awards, Milano, AWARD WINNER, 2024
* Auhind, 27. AVANCA International Meeting of Cinema, Portugal; BEST ANIMATION AWARD, 2024
* Auhind, Los Angeles Filmand Documentary Award, USA, HONORABLE MENTION, 2025
* Auhind, 6. Hollywood Best Indie Film Awards, USA, BEST ANIMATION AWARD, 2025
* Auhind, 4. New York Film and Cinematography Awards, USA,  AWARD WINNER / BEST ANIMATION, 2025

## Viited


## Välislingid
* "Antipolis" andmebaasis IMDb.
* "Antipolis". Videoklipp.
* Andra Teede. Inimeste inimene masinate maailmas. Sirp, 11. august 2023.
* Kaspar Jancise "Antipolis": tsirkust ja leiba. kultuur.err.ee, 17. august 2023.
* Donald Tomberg. Blue substancia. Teater. Muusika. Kino, oktoober 2023.
Ruuben Lambur

**Ruuben Lambur** (13. november 1925 Peressaare – 16. mai 2024 Sõmeru) oli Eesti vabadusvõitleja ja .

Lambur oli tuntud oma mälestuste ja tegevuse poolest, sealhulgas mälestuste raamatu "Alutaguse saaga" (2016) avaldamisega, millest tehti 2021. aastal kordustrükk.

## Elulugu
Ruuben Lamburi metsavennaelu sai alguse juba 1941. aastal. Toona 16-aastane noormehena, kes oli pärit seitsmelapselisest perest, pages koos Vabadussõjas osalenud isaga metsa. Hiljem tegutses metsas 1944. aasta sügisest kuni 1947. aasta teise pooleni. 

Ruuben Lambur jäi vahele valedokumentide ostmise katsel ja talle mõisteti 25 + 5 aastat, Gulagi vangilaagris viibis ta 18 aastat. Töötas seitsmendas surmalaagris söekaevurina, aga ei murdunud.

Ta on maetud Tõrma kalmistule, kuhu on püstitatud ka metsavenna mälestuskivi.

## Tunnustus
Lamburile oli kingitud kaitseväe teeneterist ja reservohvitseride kogu annetas talle maaväeohvitseri mõõga. Lisaks oli tal Lääne-Virumaa vapimärk. 2005. aastal sai ta Riigivapi V klassi teenetemärgi, 2018. aastal anti talle Vabaduse Tammepärja aumärk. 2023. aastal tunnustati teda Põhjakotka märgiga.

2025. aasta novembris avati Sõmeru keskushoone ees Lamburile pühendatud mälestusskulptuur.

## Viited
Parotiidnääre

**Parotiidnääre** on paljudel loomadel peamine süljenääre. Inimestel paiknevad parotiidnäärmed mõlemal pool suud ja mõlema kõrva ees. Need on suurimad süljenäärmed.  Parotiidnäärmed on mähitud ümber alalõualuu ''ramuse'' ja need eritavad parotiidnäärme kanali kaudu suhu seroosset sülge, et hõlbustada närimist ja neelamist ning alustada tärklise seedimist. On ka kahte teist tüüpi süljenäärmeid: submandibulaarsed ja keelealused näärmed.  Mõnikord asuvad **kõrvalparotiidnäärmed** peamiste kõrvasüljenäärmete läheduses. 

## Viited
Kopsuturse

**Kopsuturse** on liigne vedeliku kogunemine kopsude kudedesse või õhuruumidesse (tavaliselt alveoolidesse).  See põhjustab gaasivahetuse häireid, mis kõige sagedamini põhjustab õhupuudust (düspnoe), mis võib areneda hüpokseemiaks ja hingamispuudulikkuseks. Kopsutursel on mitu põhjust ja traditsiooniliselt klassifitseeritakse see kardiogeenseks (südame põhjustatud) või mittekardiogeenseks (kõik muud tüübid, mida ei põhjusta süda).  

Kopsuturse põhjuste diagnoosimiseks ja klassifitseerimiseks kasutatakse sageli erinevaid laboriuuringuid ( CBC, troponiin, BNP jne) ja pildiuuringuid (rindkere röntgen, CT-skaneerimine, ultraheli).    Ravi keskendub kolmele aspektile: hingamisfunktsiooni parandamine, algpõhjuse ravimine ja edasiste kahjustuste vältimine ning kopsude täieliku taastumise võimaldamine. Kopsuturse võib põhjustada püsivat elundikahjustust ja äkilise (ägeda) korral võib see põhjustada hingamispuudulikkust või hüpoksiast tingitud südameseiskust. 

## Viited
Yordan Osorio

**Yordan Hernando Osorio Paredes** (sündinud 10. mail 1994 Barinases) on Venezuela jalgpallur, kes mängib keskkaitsjana Itaalia klubis Parma ja Venezuela jalgpallikoondises.

Ta alustas klubikarjääri kodulinnaklubis Zamora, mille põhimeeskonnas debüteeris ta Venezuela kõrgliigas 2014. aastal. Aastatel 2015 ja 2016 tuli ta Zamorga Venezuela meistriks.

2017. aasta jaanuaris sõlmis ta lepingu Portugali kõrgliigaklubiga Tondela. 2018. aasta jaanuaris asus ta mängima Portugali suurklubis FC Porto. Porto põhimeeskonnas mängis ta vaid korra, 31. märtsil 2018 Belenensese vastu. Hooajal 2018/19 oli ta Portost laenul Portugali kõrgliigaklubis Vitória de Guimarães ja hooajal 2019/20 Venemaa kõrgliigaklubis Peterburi Zenit. Zenitiga tuli ta Venemaa meistriks ja võitis lisaks Venemaa karikafinaali.

2020. aasta oktoobris sõlmis ta lepingu Parmaga. Hooaja 2020/21 järel langes ta Parmaga Itaalia kõrgliigast välja. Uuesti tõusti kõrgliigasse 2024. aastal.

Venezuela jalgpallikoondises tegi Osorio debüüdi 4. juunil 2017 sõprusmängus USA vastu. Ta on kuulunud Venezuela koondisse 2019. ja 2024. aasta Copa Américal.

## Viited
Intensiivraviosakond

**Intensiivraviosakond** on haiglas või tervishoiuasutuses spetsiaalne osakond, kus toimub intensiivravi.

Intensiivraviosakond teenindab raskete või eluohtlike haiguste ja vigastustega patsiente, kes vajavad pidevat hoolt ja järelevalvet, et tagada normaalsed kehafunktsioonid. Intensiivraviosakonnas töötavad spetsiaalselt koolitatud arstid, õed ja hingamisterapeudid, kes on spetsialiseerunud kriitiliselt haigete patsientide hooldamisele. Erinevalt haiglate üldosakondadest on intensiivraviosakondades patsiendi kohta rohkem tervishoiutöötajaid. Intensiivraviosakondadel on ligipääs eriseadmetele, mis ei pruugi olla saadaval teistes haiglaosakondades. Tavalised intensiivraviosakonnas ravitavad seisundid on äge respiratoorse distressi sündroom, septiline šokk ja muud eluohtlikud seisundid.

Patsiente võidakse suunata intensiivraviosakonda otse erakorralise meditsiini osakonnast või palatist, kui inimese seisund on kiiresti halvenenud või halvenemas, või vahetult pärast väga invasiivset operatsiooni, kus patsiendil on kõrge tüsistuste risk. 

## Vaata ka
* erakorralise meditsiini osakond

## Viited
Hingamispeetus

**Hingamispeetus** on tõsine haigusseisund, mis on põhjustatud apnoest või piisavalt tõsisest hingamispuudulikkusest, mis ei võimalda hingata (nt agonaalne hingamine). Pikaajaline apnoe viitab olukorrale, kus patsiendil on pikema aja jooksul hingamine peatunud. Juhul, kui südamelihase kontraktsioon on terve, kutsutakse seda seisundit hingamispeetuseks. Kopsugaasivahetuse järsk peatumine, mis kestab kauem kui viis minutit, võib jäädavalt kahjustada elutähtsaid organeid, eeskätt aju. Hapnikupuudus ajus põhjustab teadvuse kaotust. Kui hingamispeetus kestab kauem kui kolm minutit, on ajukahjustus tõenäoline. Kui hingamispeetus kestab kauem kui viis minutit, on surm peaaegu kindel.

Kui ravi toimub piisavalt varakult, võivad kahjustused olla pöörduvad. Hingamispeetus on eluohtlik hädaolukord, mis nõuab viivitamatut arstiabi. Hingamispeetuses patsiendi päästmiseks on eesmärk taastada piisav ventilatsioon ja vältida edasisi kahjustusi. Sekkumiste hulka kuuluvad hapnikuga varustamine, hingamisteede avamine ja kunstlik ventilatsioon. Mõnel juhul võivad eelseisva hingamispeetusest kindlaks määrata patsiendil märku anda erinevad märgid, näiteks suurenenud hingamine. Hingamispeetus tekib, kui patsiendi hapnikuvarud ammenduvad ja hingamine lõppeb.

Hingamispeetust tuleks eristada hingamispuudulikkusest. Esimene viitab hingamise täielikule seiskumisele, samas kui hingamispuudulikkus on suutmatus tagada keha vajadustele vastavat piisavat ventilatsiooni. Ilma sekkumiseta võivad mõlemad põhjustada hapniku vähenemist veres (hüpokseemia), süsinikdioksiidi taseme tõusu veres (hüperkapnia), ebapiisavat hapniku perfusiooni kudedesse (hüpoksia), mis võivad lõppeda surmaga. Hingamispeetus erineb ka südame seiskumisest, mis tähendab südamelihase kontraktsiooni riket. Kui hingamispeetust ei ravita, võib see viia südamelihase kontraktsiooni rikkeni. 

## Viited
2024. aasta Copa América meeskonnad

See artikkel toob 2024. aasta Copa América osalejariikide võistkondade koosseisud.

## A-alagrupp
### Argentina
Peatreener: Lionel Scaloni

 

### Peruu
Peatreener:  Jorge Fossati

### Tšiili
Peatreener:  Ricardo Gareca

### Kanada
Peatreener:  Jesse Marsch

 
 
 
 
 
 
 
 

 

 

 
 
 

 

 
 
 
 

## B-alagrupp
### Mehhiko
Peatreener: Jaime Lozano

### Ecuador
Peatreener:  Félix Sánchez

### Venezuela
Peatreener:  Fernando Batista

### Jamaica
Peatreener:  Heimir Hallgrímsson

## C-alagrupp
### USA
Peatreener: Gregg Berhalter

 

 
 

### Uruguay
Peatreener:  Marcelo Bielsa

### Panama
Peatreener:  Thomas Christiansen

### Boliivia
Peatreener:  Antônio Carlos Zago

## D-alagrupp
### Brasiilia
Peatreener: Dorival Júnior

### Colombia
Peatreener:  Néstor Lorenzo

### Paraguay
Peatreener:  Daniel Garnero

### Costa Rica
Peatreener:  Gustavo Alfaro
Kaba (Ungari)

**Kaba** on linn Ungaris Hajdú-Bihari komitaadis Püspökladányi kreisis.

## Geograafiline asend
Kaba asub kreisikeskusest Püspökladányist umbes 12 km idas ja komiteedikeskusest Debrecenist ligikaudu 32 km edelas. Linna läbib Szolnok–Debrecen–Nyíregyháza–Záhony raudteeliin.

## Ajalugu
Asulat on esmamainitud 1212. aastal. 1660. aastal põletasid türklased Kaba maha. 15. aprillil 1857 langes Kabas alla meteoriit. Aastatel 1871–1886 oli Kaba turulinn. Kaba sai suurkülaks 1990. aastal ja linnaks 1. juulil 2003.

## Sõpruslinnad
* Aleșd, Rumeenia
* Cetariu, Rumeenia
* Dzierzkowice vald, Poola

## Viited
Iseteenindustöökoda

**Iseteenindustöökoda** ehk **iseteenindusgaraaž** pakub võimalust sõiduki omanikel ise oma sõidukeid hooldada ja remontida professionaalsete tööriistadega varustatud töökojas. 

Põhimõte on pakkuda ruumi ja tööriistu inimestele, kes soovivad oma sõidukeid ise hooldada ja remontida, kuid kellel puuduvad kodus vajalikud võimalused. Minimaalne rendiperiood on sageli 1 tund või 1 päev. Sageli on võimalik saada iseteenindustöökodades ka spetsialistide nõuanded ja juhendamist. Eestis tegutseb 2024. aasta seisuga vähemalt viis iseteenindustöökoda.

## Ajalugu
Iseteenindus- ehk tee ise garaažide kontseptsioon on eksisteerinud aastakümneid, varaseimad näited pärinevad 1970. aastatest.Üks varasemaid tuntud näiteid on iseteenindusgaraaž, mille avasid raadiosaate juhid Tom ja Ray Magliozzi Massachusettsis 1970. aastate alguses. Ettevõtja Stew Waliser avas 2014. aastal iseteenindusgaraaži Kirklandis Washingtoni osariigis pärast seda, kui kohalikud autoremonditöökojad keeldusid talle ruume rentimast, et ta saaks oma veokit remontida. Sellest ajast alates on kontseptsioon populaarsust kogunud. Inimestele, kes soovivad õppida, kuidas oma sõidukeid hooldada ja remontida pakutakse erinevaid tööriistu, seadmeid ja isegi kursuseid. Iseteenindustöökojad on kindlasti turvalisemad ja mugavamad keskkonnad võrreldes parkimisplatsil või tänaval remontimisega.

## Teenused ja võimalused
Iseteenindustöökojad pakuvad laias valikus teenuseid ja võimalusi, sealhulgas:

* **Tööriistade ja seadmete rent**: Erinevad tööriistad, alates lihtsatest käsi-tööriistadest kuni keerukate diagnostikaseadmeteni.
* **Tööruumide rent**: Varustatud tööruumid, kus on võimalik mugavalt ja turvaliselt töötada.
* **Nõustamine ja juhendamine**: Kogenud mehaanikute abi ja nõuanded, sageli lisatasu eest.
* **Varuosade müük**: Paljud iseteenindustöökojad pakuvad kohapeal ka varuosi ja tarvikuid.

## Eelised
Iseteenindustöökodade peamised eelised on:

* **Kulude kokkuhoid**: Kuna töö teeb sõiduki omanik ise, on võimalik säästa tööjõukuludelt.
* **Paindlikkus ja mugavus**: Võimalus hooldada ja parandada sõidukit endale sobival ajal.
* **Õppimisvõimalus**: Omanikel on võimalus õppida ja parandada oma teadmisi sõiduki hooldusest ja remondist.

## Puudused
Kuigi iseteenindustöökojad pakuvad palju eeliseid, on neil ka mõningaid puudusi:

* **Teadmiste ja oskuste vajadus**: Sõiduki omanik peab omama teatud tasemel tehnilisi teadmisi ja oskusi.
* **Vastutuse küsimus**: Kuna töö teeb omanik ise, vastutab ta ka võimalike vigade ja kahjustuste eest.

## Välislingid
Eestis tegutsevaid iseteenindusgaraaže: 

* Pitstart

* Iseteenindus. Autoteenindus. LPG gas
* Iseteenindusgaraaž
* Pilli Töökoda

## Vaata ka
* Garaaž
* Töökoda
* DIY 

## Viited
Kadila raketibaas

**Kadila raketibaas** oli üks osa Rakvere rajoonis asunud Nõukogude Liidu tuumaraketibaasist, mis asus ca 10 km kaugusel Väike-Maarjast ja tegutses 1960.–1970. aastatel.

Baasi juhiti Rakvere linnast Arkna teelt, kus asus 304. Nõukogude Liidu kaardiväe raketipolk (s/o 14372) ning sellele allus kaks divisjoni: Kadila ja Rohu raketibaas, mis asus Lebavere metsades. Selles baasis oli Nõukogude Liidus 1959. aastal kasutusse võetud R-12 tüüpi rakette teenindav diviis. Metsades asuvaid raketiväeosasid nimetati suurtükiväe divisjonideks.

Selles baasis oli tuumalõhkepeadega rakettide stardikoht, mille tegevusraadius ulatus 2000 kilomeetrini. Raketid pidid kandma termotuumalõhkepead kas võimsusega 1 või 2,3 megatonni. Praegu on seal kümnete ruutkilomeetrite suurune metsastunud ala.

Rakette hoiti tohututes betoonangaarides. Ühes divisjonis oli 4 raketiangaari. Igas angaaris oli ruumi kahe raketi jaoks ning angaaridega oli seotud üks stardiväljak. Kuus raketti olid vajaduse korral kohe stardivalmis, samas kui kaks olid reservis. Rakettide hoiustamiseks kasutati ratastega alustel horisontaalasendis angaaridesse paigutatud rakette, mille pikkus koos lõhkepeaga oli 22,1 meetrit. Angaarides pidi nii suvel kui talvel olema ühtlane temperatuur (+4 °C) ja niiskus. Püsiva mikrokliima tagamiseks töötas automaatne ventilatsioonisüsteem, mis juhtis sooja õhku angaari katlamajast torude kaudu. Tänini on säilinud vaid mõned angaarid. Jälgi baasi olemasolust võib leida hoonetest, stardiväljakutest, kütusehoidlatest ja betoonteedest, mida mööda transporditi lahinguvarustust ja rakette stardipaikadesse. Baasi ümbritses kõrgepinge all olev okastraataed. 

Kadila raketibaas likvideeriti 1978. aasta teisel poolel. Uute mobiilsete raketisüsteemide jaoks ehitati maa-alused šahtid ja täiustatud stardiseadmed. Uut tüüpi (R-12U) rakettide teenindamine oli palju kiirem ning nende avastamine raskem.

## Vaata ka
* NSV Liidu strateegilised raketiväed Eestis
* Tuumapomm

## Viited
Ismail Jakobs

**Ismail Jakobs** (sündinud 17. augustil 1999 Kölnis) on Saksamaal sündinud Senegali jalgpallur, kes mängib vasakkaitsja või vasaku ääremängijana Prantsusmaa kõrgliigaklubis Monaco ja Senegali jalgpallikoondises.

## Klubikarjäär
2012. aastal liitus ta Saksamaa klubi 1. FC Kölni noorteakadeemiaga. Kölni põhimeeskonnas debüteeris ta Saksamaa kõrgliigas 8. novembril 2019 mängus Hoffenheimi vastu. Esimese värava lõi ta liigas sama aasta 18. detsembril mängus Eintracht Frankfurti vastu.

2021. aasta juulis sõlmis ta viieaastase lepingu Monacoga.

## Koondisekarjäär
Aastatel 2020–2021 mängis Jakobs Saksamaa kuni 21-aastaste koondises, kellega tuli 2021. aastal Euroopa omavanuste meistriks. 2021. aastal kuulus ta lisaks Tōkyō olümpiamängudel osalenud Saksamaa võistkonda.

Jakobs, kelle isa on Senegali päritolu, debüteeris Senegali rahvuskoondises ta 24. septembril 2022 sõprusmängus Boliivia vastu.

## Viited

## Välislingid
* Profiil AS Monaco FC kodulehel
Lebavere lahing

**Lebavere lahing** toimus Lebavere küla lähistel ööl vastu 8. septembrit 1941.

Lahingus sai punaarmeelaste hulgas surma 14, haavatuid oli 5. Omakaitse poolelt hukkus metsnik Kaarel Kasesalu, raskelt sai haavata Helmut Green, pihta said juhuslikult metsamaterjalide kaupluse metsaplatsil viibinud metsatöölised, samuti tulistati Männisalu küla põldudel töötanud viljalõikajaid. Lahingus sai raskelt haavata Juhan Tamm, kes suri 14. septembril 1941 Rakvere haiglas.

1942. aastal, Lebavere lahingu 1. aastapäeval, avati mälestuskivi. 1949. aasta kevadel peitis metsavaht E. Ustav kivi maasse, et vältida selle õhkulaskmist. Enne peitmist oli kivi vastupanuliikumise kultuskoht ja soojal ajal olid kivi ees alati lilled. 1996. aastal, lahingu 55. aastapäeval, taasavati Lebavere lahingupaigas Kaarel Kasesalu mälestuskivi. See on ka mälestuseks kõigile Lebavere endistele elanikele, kes kannatasid või hukkusid punase terrori läbi ja kelle hauakünkaidki pole teada.

## Viited
Wilker Ángel

**Wilker José Ángel Romero** (sündinud 18. märtsil 1993) on Venezuela jalgpallur, kes mängib kaitsjana Brasiilia kõrgliigaklubis Criciúma ja Venezuela jalgpallikoondises.

Ta alustas klubikarjääri kodulinnaklubis Trujillanos ning debüteeris Venezuela kõrgliigas 2010. aastal. Aastatel 2011–2016 mängis Venezuela kõrgliigaklubis Deportivo Táchira, kellega tuli 2011. ja 2015. aastal Venezuela meistriks.

2016. aasta augustis sõlmis ta lepingu Venemaa kõrgliigaklubiga Groznõi Ahmat (toona Groznõi Terek). Seal mängis ta viis hooaega.

Hooajal 2021/22 mängis Ángel Türgi kõrgliigaklubis Göztepe ja 2023. aastal Ecuadori kõrgliigaklubis Aucas. 2024. aasta veebruaris sõlmis ta kuni aasta lõpuni kehtiva lepingu Criciúmaga.

Venezuela jalgpallikoondises tegi Ángel debüüdi 18. novembril 2014 sõprusmängus Boliivia vastu ja lõi selles mängus ka värava. Ta on kuulunud Venezuela koondisse 2015., 2016. aasta Copa América Centenariol ja 2024. aasta Copa Américal.

## Saavutused
;Trujillanos
*Copa Venezuela: 2010/11
;Deportivo Táchira
*Venezuela Primera División: 2011/12, 2014/15
;Criciúma
*Campeonato Catarinense: 2024

## Viited
Kušva

**Kušva** on linn Venemaal Sverdlovski oblasti keskosas, Kušva linnaringkonna keskus. Linn asub Kušva jõe ääres Blagodati mäe jalamil, umbes 200 km Jekaterinburgist loodes.

Asula rajati 1735. aastal rauamaagileiukoha juurde, 1926. aastani kandis nime **Kušvinski Zavod**, samal aastal sai linnaõigused.

Linn on tööstuskeskus ja raudteesõlm.

2023. aasta alguse seisuga oli linnas arvestuslikult 26 891 elanikku.

## Viited

## Välislingid
*https://kushva.midural.ru/
Jõe kolhoos

**Jõe kolhoos** oli aastatel 1948–1971 tegutsenud kolhoos Haapsalu rajoonis. Selle tegutsemispiirkonda jäid Soovälja, Valuste, Lihula, Parivere, Sipa, Alaküla ja Kirikuküla.

Jõe kolhoos loodi 10. detsembril 1948 Lihula alevi läheda. 1952 aastal liitusid Jõe kolhoosiga kolhoosid "Sirp ja Vasar" ja "Esimene Mai". 1962 liitus lisaks kolhoos Vaprus.

1971. aastal ühines Jõe kolhoos Säde kolhoosiga ja uueks kolhoosi nimeks sai Tuudi. Moodustatud kolhoos toimis kuni 1993. aasta märtsini.

## Viited
Säde kolhoos

**Säde kolhoos** oli aastatel 1948–1971 tegutsenud kolhoos Vagivere külas.

Säde kolhoos loodi 20. aprilli 1948 Lihula vallas. Kolhoosi esimeheks oli H. Kadakas. 1951. aastal ühinesid Säde kolhoosiga kolhoosid Koit ja Lembitu. 1971. aastal ühines Säde kolhoos Jõe kolhoosiga ning uue kolhoosi nimeks sai Tuudi, mis tegutses kuni 1993. aasta märtsini.

## Viited
Kuninga 28

**Kuninga 28** on hoone Pärnus aadressil Kuninga tänav 28.

Algselt elamuks ehitatud hoone valmis aastal 1700. Aastatel 1762–1939 asus hoones Jacob Jacke kaubakontor.

Muinsuskaitseameti hinnangul omab hoone suurt arhitektuurilist ja ajaloolist väärtust ning see on tunnistatud riiklikuks kultuurimälestiseks.

## Ajalugu
Hoone ehitati vahetult enne Põhjasõda aastatel 1696–1700. Aastal 1762 ostis hoone kaupmees Jacob Jacke, et avada seal kaubakontor. 

Algselt barokse põhiplaaniga hoone sai 1836. aasta ümberehituse käigus klassitsistliku üldilme. Ümberehituse käigus liideti hoonega ka kõrvalasuv Kuninga 26. 1886. aastal asendati hoone valge silekrohv tumeda faktuurkrohviga ning paigaldati neorenessanss-stiilis välisuks.

Jacob Jacke & Co kaubamaja tegutses hoones 1939. aastani. 1940. aastal andis Nõukogude võim hoone Pärnu linnale.

Nõukogude võimu algaastatel asus hoones Pärnu mereväepolgu staap ning keldreid kasutati NKVD vanglatena. Hiljem asusid hoones Pärnu 2. keskkooli käsitööklassid.

Pärast taasiseseisvumist proovis Pärnu linnvalitsus korduvalt hoonet maha müüa. Müük õnnestus alles 2018. aastal.

## Viide
Ferdi Kadıoğlu

**Ferdi Erenay Kadıoğlu** (sündinud 7. oktoobril 1999 Arnhemis) on Hollandis sündinud Türgi jalgpallur, kes mängib kaitsja või poolkaitsjana Türgi kõrgliigaklubis Fenerbahçe ja Türgi jalgpallikoondises.

Ta alustas klubikarjääri Hollandi klubis N.E.C., millega liitus 2008. aastal. Klubi põhimeeskonnas debüteeris ta Hollandi kõrgliigas 28. augustil 2016 mängus Alkmaari AZ-i vastu. Kohe esimesel hooajal kindlustas ta koha klubi põhikoosseisus ning lõi 27 mänguga Hollandi kõrgliigas neli väravat, kuid N.E.C. langes kõrgliigast välja. Järgmisel hooajal lõi Kadıoğlu Hollandi esiliigas 34 mänguga seitse väravat.

2018. aasta juulis liitus Kadıoğlu Fenerbahçega. Esimesel hooajal mängis Kadıoğlu põhiliselt Fenerbahçe noortevõistkonnas. Fenerbahçe põhimeeskonnas debüteeris ta 20. detsembril 2018 Türgi karikavõistluste mängus Giresunspori vastu. Fenerbahçe põhimeeskonnas hakkas ta regulaarselt mängima alates järgmisest hooajast. Türgi kõrgliigas lõi ta esimese värava 19. augustil 2019 mängus Gaziantepi vastu. 2023. aastal võitis Kadıoğlu Fenerbahçega Türgi karikafinaali.

Aastatel 2015–2021 mängis Kadıoğlu Hollandi noortekoondistes. 2022. aasta jaanuaris otsustas Kadıoğlu, kelle isa on türklane, Türgi jalgpallikoondise kasuks. Türgi koondises tegi ta debüüdi 4. juunil 2022 UEFA Rahvuste Liiga mängus Fääri saarte vastu. Koondisekarjääri esimese värava lõi Kadıoğlu 18. novembril 2023 sõprusmängus Saksamaa vastu.

## Viited
Charlottentali park

**Charlottentali park** asub Tallinnas Kristiine linnaosas. 

## Ajalugu
Pargi võõrapärane nimi on tulnud seal paiknenud Charlottentali suvemõisa järgi, mille hiilgeaeg jäi 19. sajandi algusse. Sama nime kandis ka Kristiines asunud kuulsaim ettevõte, Charlottentali tikumanufaktuur, mis asutati 1838. aastal ning mis oli Vene Keisririigis kolmas omataoline. Nüüdisajaks on kunagisest mõisapargist saanud suurelamute vahel paiknev roheala.

## Vaata ka
* Löwenruh' park
* Räägu park

## Viited
Ville Sorvali

**Ville Tuomas Sorvali** (sündinud 13. aprillil 1980 Helsingis) on soome muusik, eraettevõtja ja muusikaajakirjanik, kes on tuntud soome folk-metal bändi Moonsorrow asutajaliikme, laulukirjutaja, bassisti ning lauljana.

Sündinud muusikaõpetaja Seppo “Basti” Sorvali (1947–2013) peres, hakkas Ville varases eas koos onupoja Henri Sorvaliga muusikat kirjutama, saades inspiratsiooni soome mütoloogiast ning 1995. aastal asutasid nad varajase versiooni Moonsorrowist. Esimesed laulud olid ingliskeelsed, kuid Ville arvas, et soome keel sobiks paremini stiilile, mida nende projekt viljeles ning edasised laulud kirjutatigi soome keeles.
Iisraeli tuumarelvad

Arvatakse laialdaselt, et Iisraeli Riigil on tuumarelvad. Iisraeli tuumaarsenali suurust hinnatakse vahemikku 90–400 lõhkepead ning usutakse, et riigil on võimekus neid lasta nii allveelaevadelt tiibrakettidega kui ka Jericho ballistiliste rakettidega, mis katavad keskmistest kaugustest kuni mandritevahelise distantsini. Ilmselt sai Iisrael esimese tuumarelva kas 1966. aasta lõpus või 1967. aasta alguses ning oli seega maailma kuues tuumariik.

Iisrael ei ole ametlikult tuumarelvade omamist kinnitanud ega ümber lükanud, riigi kõneisikud on aastate jooksul korduvalt väitnud, et Iisraelist ei saa esimene riik, kes Lähis-Idale tuumarelvi tutvustab. Novembris 2023 kutsus muinsuskaitseminister Amihai Eliyahu üles Gaza sektoris tuumapommi kasutama ning seda peeti mitmel pool Iisraeli tuumarelvade olemasolu kinnituseks. Peaminister Binyamin Netanyahu mõistis sõnavõtu hukka ning noomis Eliyahut. 

Iisrael ei ole rahvusvahelisest survest hoolimata allkirjastanud tuumarelvade leviku tõkestamise lepingut. Riigi seisukoht on olnud, et tuumakontrolli ei saa rakendada muudele julgeolekuküsimustele tähelepanu pööramata ning kõigepealt peavad kõigi piirkonna riikide vahel tekkima soojad suhted kui võiks arutada "vastastikuselt ja tõhusalt kontrollitav režiimi, mis [muudaks] Lähis-Ida keemia-, bioloogilistest ja tuumarelvadest vabaks tsooniks". Iisraeli soovi tuumavõimekust säilitada kinnitas ka peaminister Ya'ir Lapidi 2012. aasta sõnavõtt, milles ta viitas "muudele võimekustele", et "hoida meid elus seni, kuni meie ja meie lapsed siin on".

Lisaks on Iisrael kehtestanud tuumarelvade leviku tõkestamiseks preventatiivlöökidele tugineva nn Begini doktriini, mis takistab teistel piirkonna riikidel tuumavõimekust saavutada. 1981. aastal hävitas Iisraeli õhuvägi operatsiooniga Opera Iraagi tuumareaktorid ning 2007. aastal operatsiooniga Orchard Süüria tuumareaktorid. 2010. aastal, ilmselt koostöös Ameerika Ühendriikidega, kahjustati Stuxneti kurivara abil Iraani tuumarajatisi. 2024. aastal on Iisrael endiselt ilmselt ainus Lähis-Ida tuumariik. Riigi kava kasutada tuumarelva eksistentsiaalse ohu korral nimetatakse Simsoni võimaluseks.

Iisrael hakkas aatompommide vastu huvi tundma kohe pärast iseseisvumist 1948. aastal, koostöös Prantsusmaaga ehitati 1950. aastate lõpus Dimona linna lähedale salajane tuumauuringute keskus. Tuumaprogramm jõudis avalikkuse ette 5. oktoobril 1986 vilepuhuja ja tuumauuringute keskuse endise töötaja Mordechai Vanunu kaudu. Mossad röövis Vanunu ning ta mõisteti riigireetmise ja spionaaži eest 18 aastaks vangi.

## Vaata ka
* Iisraeli massihävitusrelvad

## Viited

## Kirjandus
* 
* 
* 
* 
* 
* 
* 
* 
* 
* 
* .
* .
* 
* 

## Välislingid
* Avner Cohen Collection, A collection of primary sources and interviews at the Nuclear Proliferation International History Project
* 
* , Pentagoni uuring Lähis-Ida tuumarelvade kohta.
* 
* 
* 
* 
* 
* 
* .
* 
* 
* Nuclear Stockpiles Current information on nuclear stockpiles in Israel at Nuclear Files.org, Nuclear Age Peace Foundation
* 
* 
* 
*
Paradiis

**Paradiis** on ülima õndsuse paik (või ka igavene õndsuseseisund) usundeis, Vanas Testamendis Jumala aed, esimeste inimeste elupaik.

Etümoloogiliselt pärineb vanairaani avesta keelest, kus *pairi daēza* tähistab aiaga piiratud ala. Seotud on heebrea *pardēs* (hilisemates piiblitekstides "puuaed" või "park" või "müüriga ümbritsetud puude park"). 

Vahel samastatud Eedeni aiaga.
Paradiis (kirjastus)

**Paradiis** on Eesti kirjastus.

Kirjastaja on Martin Kivirand.

Kirjastus on välja andnud muuhulgas Ray Bradbury, Tõnu Õnnepalu, Mart Sanderi, Jaan Kaplinski jt teoseid.

## Välislingid
*Kirjastuse koduleht
Kambodža-Vietnami sõda

:*Mitte segi ajada 12. sajandi [[Đại Việti-Khmeeri sõda|Đại Việti-Khmeeri sõja]] ega 1970. aasta [[Kambodža kampaania|Lõuna-Vietnami ja Ameerika Ühendriikide sissetungiga Kambodžasse]].*

**Kambodža-Vietnami sõda** oli relvakonflikt Pol Poti punaste khmeeride Demokraatliku Kambodža ja Vietnami Sotsialistliku Vabariigi vahel. Sõda algas Kambodža Vabastusarmee sissetungiga Vietnami edelaossa, ainuüksi Ba Chúci veresauna käigus tapeti üle 3000 Vietnami tsiviilisiku. Punaste khmeeride 19-st diviisist 10 avas 23. detsembril 1978 Vietnami edelapiiril tule, eesmärgiks oli vallutada Kiên Giangi, An Giangi ja Đồng Thápi provints. Kaks päeva hiljem, 25. detsembril 1978 käivitas Vietnam täiemahulise sissetungi ning kahe nädalaga õnnestus kogu Kambodža okupeerida ja Kambodža Kommunistlik Partei võimult kukutada. Sellega lõppes ka 1,2–2,8 miljonit inimelu (13–30% rahvastikust) nõudnud Kambodža genotsiid.

## Vaata ka
* Süüdistused Ameerika Ühendriikide toetuse kohta punastele khmeeridele
* Ba Chúci veresaun
* Kromi khmeerid
* Nong Chani põgenikelaager
* Hiina-Vietnami sõda
* Nam tiến
* Vietnami piirireidid Tais
* Kambodža-Vietnami suhted

## Viited

## Kirjandus
* Bannon, Ian; Collier, Paul (2003). *Natural resources and violent conflict: Options and actions*. World Bank Publications.
* Billon, Philippe Le (2002). "Logging in muddy waters: The politics of forest exploitation in Cambodia". *Critical Asian Studies*, 34(4), 563–586.
* 
* 
* 
* Clodfelter, M. (2017). *Warfare and Armed Conflicts: A Statistical Encyclopedia of Casualty and Other Figures, 1492–2015* (4th ed.). Jefferson, NC: McFarland & Company.
* Corbera, Esteve; Schroeder, Heike (2011). "Governing and implementing REDD+" . *Environmental science & policy*, 14(2), 89–99.  .
* 
* 
* 
*  
* Dijkzeul, Dennis (1998). "The United Nations Development Programme: The Development of Peace?" *International Peacekeeping*, 5(4), 92–119.
* 
* 
* 
* 
* 
* 
* 
* 
* 
* Kiernan, Ben (2002). *The Pol Pot regime: race, power, and genocide in Cambodia under the Khmer Rouge, 1975–79*. Yale University Press.
* 
* 
* Kiyono, Yoshiyuki et al. (2010). "Carbon stock estimation by forest measurement contributing to sustainable forest management in Cambodia". *Japan Agricultural Research Quarterly: JARQ*, 44(1), 81–92.
Gabriel (rakett)

**Gabriel** on Iisraeli laevatõrjerakettide tootepere, mida toodab ettevõte Israel Aerospace Industries (IAI). Esimene Gabriel-tüüpi rakett arendati Iisraeli mereväe vajaduste täitmiseks 1960. aastatel ning võeti kasutusse 1970. aastal. Hiljem on Gabrieli rakettide erinevaid variante eksporditud üle maailma. 2020. aastal kasutas uusimat mudelit, Gabriel V, lisaks Iisraeli mereväele ka Soome merevägi, 2024. aastal soetas Eesti merevägi Gabrieli relvasüsteemi Blue Spear 5G SSM.

## Kasutajad
### Praegused
* 
* 
* 
* 
* 
* 
* 
* 
* 

### Endised
* 
* 
* 
* 

## Vaata ka
* H-35
* Exocet
* Ghader (rakett)
* SOM (rakett)
* Noor (rakett)
* Zafar (laevatõrjerakett)
* Pärsia Laht (rakett)
* YJ-83

## Viited
Eesti 2024. aasta suveolümpiamängudel

**[[Eesti]]t** esindas 2024. aastal Pariisis toimunud 2024. aasta suveolümpiamängudel 25 sportlast ja üks hobune kokku 14 spordialalt. See oli 14. kord, kui Eesti suveolümpiamängudel osales.

## Sportlased

**Jalgrattasport**: Madis Mihkels ja Janika Lõiv (treenerid Alo Jakin, Urmas Lõiv, Jesus Castellanos Torres, Karmen Reinpõld).

**Judo**: Klen Kristofer Kaljulaid (treener Vladimir Stepanjan).

**Kergejõustik**: Rasmus Mägi, Janek Õiglane, Johannes Erm, Karel Tilga, Elisabeth Pihela (treenerid Taivo Mägi, Ryan Baily, Holger Peel, Jeffery Huntoon, Grit Šadeiko).

**Laskmine**: Peeter Olesk, Peeter Jürisson (treenerid Matthias Hahn, Peeter Päkk).

**Maadlus**: Heiki Nabi (treenerid Ivar Kotkas, Levi Earl).

**Purjetamine**: Ingrid Puusta, Karl-Martin Rammo (treenerid Rein Ottoson, Matthew Rickard).

**Ratsutamine**: My Kaisla Catharina Relander, hobune Expert (treener Peter Geerink).

**Sulgpall**: Kristin Kuuba (treener Joshua Eipe).

**Sõudmine**: Tõnu Endrekson, Allar Raja, Johann Poolak, Mikhail Kushteyn, Uku Siim Timmusk (varu) (treener Veikko Sinisalo).

**Tõstesport**: Mart Seim (treenerid Alar Seim, Leho Pent).

**Ujumine**: Eneli Jefimova, Kregor Zirk (treenerid Henry Hein, Tom Rushton, Toni Meijel).

**Vehklemine**: Nelli Differt (treener Helen Nelis-Naukas).

**Vibusport**: Reena Pärnat (treener Siret Luik). Kvalifikatsioonis 42. koht, milles 10(19) X(5) Σ=646.

## Viited

## Välislingid
* EOK ettevalmistustoetusi saavate sportlaste nimekiri
Ukraina relvajõudude mehitamata süsteemide üksused

**Ukraina relvajõudude mehitamata süsteemide üksused** (*Сили безпілотних систем Збройних сил України*) on Ukraina relvajõudude struktuuriüksus. 

## Ajalugu
2024. aasta veebruaris algatas president Volodõmõr Zelenskõi mehitamata süsteemide üksuste moodustamise.

## Koosseis
*  14. üksik mehitamata õhusüsteemide polk

## Viited
Toomas Putmaker

**Toomas Putmaker** (sündinud 21. novembril 1947 Tallinnas) on eesti autosportlane (kaardilugeja).

Ta lõpetas 1966. aastal Tallinna 2. Keskkooli.

Putmaker hakkas autosporti harrastama 1971. aastal, juhendajad Ants Tõnnberg ja Juhan Sein. Ta sai aastal 1972 esimesel võistlusel Kalevi meistrivõistluste I etapil Jaak Vihalemiga 8. koha, osales 1973 "Estonia 73" autorallil koos Juhan Seinaga ja 1975 "Kalev 75" ralli I etapil Toivo Schipaiga. Putmaker hakkas koos Vallo Sootsiga sõitma 1976. aastal, tuli spetsiaalautode klassis aastatel 1976–1977 Eesti meistriks, sai 1978 Nõukogude Liidu meistrivõistlustel autorallis samas klassis 2. koha, 1980 autoralli EM-i etapil Ungaris 2. koha, 1983 ja 1985 sotsialismimaade Sõpruse karika võistlustel autorallis 3. koha ja 1986. aastal 1. koha, 1981 Automi Suurrallil 1. koha ning 1984 "Baltika 84" rallil 1. koha. 1983. aastast on ta suurmeister.

Putmaker oli hiljem Fordi keskuse müügijuht, Viking Motorsi müügidirektor ja on 2010. aastast AS-i Avestark juhatuse liige.

## Tunnustus

* 1978 NSV Liidu meistersportlane

## Isiklikku
Tema isa oli korvpallur ja kergejõustiklane Arvo Putmaker.

## Viited


## Välislingid

* Toomas Putmaker andmekogus eWRC
2024. aasta 8. juuli rünnakud Ukrainale

**2024. aasta 8. juuli rünnakud Ukrainale** olid Venemaa Ukrainasse sissetungi 866. päeval toimunud rünnakud Ukraina tsiviilobjektidele, mille tagajärjel hukkus vähemalt 47 inimest ja sai viga enam kui 180 inimest.

## Rünnak
8. juuli hommikul ründasid Venemaa relvajõud Ukrainat enam kui 40 raketiga.

### Kiiev
Rünnaku tagajärjel hävines osaliselt Kiievi Ševtšenko linnaosas asuv lastehaigla Ohmatdõt.
Kiievis said kahjustada kolm Ukraina suurima eraenergiatootja DTEK transformaatorijaama. 
Hukkus vähemalt 33 inimest ja 121 sai vigastada.

### Krõvõi Rih
Hukkus vähemalt kümme inimest, enam kui 53 sai vigastada.

### Dnipro
Hukkus vähemalt üks inimene, 12 sai vigastada.

### Pokrovsk
Hukkus kolm inimest, kolm sai vigastada.

## Viited

## Välislingid
* Statement by UNICEF Executive Director Catherine Russell on deadly strikes in Ukraine. [Tõlge: UNICEF-i tegevdirektor Catherine Russelli avaldus surmavate rünnakute kohta Ukrainas.] UNICEF. 8. juuli 2024
Tontpart

**Tontpart** (*Asarcornis scutulata*) on partlaste sugukonda kuuluv linnuliik. Varem arvati tontpart perekonda muskuspart.

## Viited
Vladimir Busch

**Vladimir A. Busch** (21. aprill 1909 Peterburi – 26. juuli 1964 Camp Salonen, Richmond, Rhode Island, USA) oli Eesti ja Ameerika ehitusinsener ja harrastusnäitleja. 

Vladimir Busch sündis Peterburis, kust opteerus Eestisse 1926. aastal. Alates 1927. aastast töötas ta raudteevalitsuse teenistuses tehniku ja ametnikuna. Õppis Tallinna Tehnikumis ja lõpetas selle ehitustehniku magistrikraadiga 1935. aastal. Pärast ülikooli lõpetamist asus 1935. aastal tööle Eesti raudtee Valga ehitusjaoskonna juhataja abina ja seejärel liiprite immutustehase juhatajana. 1939. aastast töötas Eesti raudtee Tapa, seejärel Tallinna ehitusjaoskonna juhatajana. Tegutses Tallinna Vene teatri näitlejana, mängides muuhulgas peaosa Pagnoli "Mariuses". Põgenes kodumaalt 1944. aastal.  

Aastatel 1944–1947 viibis Busch Saksamaal Baieri liidumaal Kleinheubachi põgenikelaagris. Töötas Kleinheubachi ja Aschaffenburgi põgenikelaagrite insenerina ning eesti gümnaasiumi matemaatikaõpetajana. Asutas Kleinheubachi põgenikelaagris teatri, korraldas ja esines selle lavastustes. 1947. aastal siirdus kvoodi alusel Ameerika Ühendriikidesse ning elas kuni surmani New Yorgis. 

New Yorgis asus tööle inseneribüroos Edwards & Hjorth. Alates 1951. aastast töötas inseneribüroos Severud-Elstad-Krueger (alates 1989. aastast on see Severud Associates). 1953. aastal omandas diplomeeritud inseneri õigused ja tegevusloa New Yorgi osariigis. Selleks tuli New Yorgi osariigi pealinnas Albany Ülikoolis sooritada inglise keele ja erialaeksamid. See võimaldas tal töötada edaspidi Severudi juhtivinsenerina. Tema kaasjuhtimisel valmis 1958. aastal Manhattanile Seagrami pilvelõhkuja (375 Park Avenue). Tema juhtimisel ehitati ka New Yorgi General Telephone Company hoone 3. avenüül. Viimase tööna kavandas ta Home Insurance Plaza kõrghoonet (59 Maiden Lane), mis valmis 1966. aastal. 

New Yorgis liitus ta asjaarmastajana Eesti Haridusseltsi teatritrupiga ja osales mitmes lavastuses. Ta mängis näiteks 1954. aastal Laszlo Fodori lavastuses “Küpsustunnistus” koolidirektorit ja 1958. aastal Eesti komöödiafilmis "Seitse vihta".

Ta suri 26. juulil 1964 Saloneni suvituskohas Rhode Islandil ootamatult südamerabandusse. 

Vladimir Busch oli abielus Maria Baraninaga, tal oli poeg Alexander ja tütar Olga.

## Viited
Läti 2024. aasta suveolümpiamängudel

**[[Läti]]t** esindas 2024. aastal Pariisis toimuvatel 2024. aasta suveolümpiamängudel 29 sportlast 11 spordialal. See oli 13. kord, kui Läti suveolümpiamängudel osales.

Läti sportlased osalesid kergejõustikus, tõstmises, tennises, laskmises, rannavõrkpallis, modernses viievõistluses, ujumises, ratsutamises, jalgrattaspordis, 3x3 korvpallis ja vettehüpetes.

## Viited

## Välislingid
* 2024. aasta suveolümpiamängud Läti olümpiakomitee kodulehel